Halo: Combat Evolved

**Halo: Combat Evolved** (lyhennettynä *Halo*) on Bungie Studiosin kehittämä ja Microsoft Game Studiosin julkaisema ensimmäisen persoonan ammuntapeli, joka on ''Halo''-pelisarjan ensimmäinen osa. Peli julkaistiin alun perin Xboxille vuonna 2001 sekä myöhemmin myös Microsoft Windowsille ja Mac OS X:lle. Peli oli ensimmäisten Xboxille julkaistujen videopelien joukossa.

*Halo* sai videopelikriitikoilta erittäin hyvän vastaanoton, ja se osoittautui myös pelaajien keskuudessa suosituksi. Peliä pidetään yleisesti yhtenä kaikkien aikojen vaikutusvaltaisimmista ja menestyneimmistä ensimmäisen persoonan ammuntapeleistä. Tästä huolimatta peli on myös saanut kritiikkiä, enimmäkseen sen itseään toistavista kentistä.

## Pelaaminen

*Halo: Combat Evolved* on ensimmäisen persoonan kuvakulmasta kuvattu ammuntapeli. Pelaaja etenee suoraviivaisissa kentissä jaloin tai ajoneuvoja käyttäen suorittaen erilaisia tavoitteita. Ajoneuvoja käytettäessä kuvakulma siirtyy kolmanteen persoonaan. Pelaaja on geneettisesti muunneltu Spartan II -sotilas Master Chief. Pelihahmolla on vahinkoa imevä energiakilpi. Kerättyään tarpeeksi vahinkoa kilpi sammuu, jonka jälkeen pelaaja menettää seuraavista osumistaan terveyspisteitä. Energiakilpi latautuu automaattisesti pelaajan oltua hetken vahingoittumatta. Menetettyjä terveyspisteitä voi puolestaan palauttaa kentille sijoitetuilla terveyspakkauksilla. Pelaajalla on käytössään liiketunnistin, joka näyttää lähistöllä liikkuvat viholliset. Pelihahmo voi vahingoittua tai jopa kuolla liian korkealta pudotessaan.

Useimmista aikakauden peleistä poiketen pelaaja voi kantaa mukanaan vain kahta asetta sekä neljä kumpaakin kranaattityyppiä; sirpalekranaatteja ja plasmakranaatteja. Sirpalekranaatit tekevät enemmän vahinkoa, mutta plasmakranaatit tarttuvat kiinni viholliseen. Kranaattien heittämiselle on oma painikkeensa, minkä vuoksi pelaajan ei tarvitse erikseen valita kranaatteja niitä käyttääkseen. Pelaaja voi poimia aseita kentiltä ja kuolleilta vihollisilta muutamia poikkeuksia lukuun ottamatta. 

Covenantin plasma-aseet ovat tehokkaita energiakilpiä vastaan ja ylikuumenevat jos niillä ampuu pidemmän sarjan, mutta niitä ei tarvitse ladata. Plasma-aseisiin ei voi poimia lisää ammuksia ympäristöstä, vaan niiden loputtua ase on käyttökelvoton. Ihmisten aseet ovat tehokkaita energiakilvettömiä vihollisia vastaan ja niihin voi poimia ammuksia, mutta ne täytyy myös ladata. Pääosumat ihmisten aseilla aiheuttavat lisävahinkoa. Lisäksi ympäristöstä voi poimia lyhytaikaisia erikoiskykyjä kuten näkymättömyyden tai tehokkaamman energiakilven.

Pelissä on neljä vaikeustasoa. Tekoäly osaa käyttää maaston esteitä suojanaan ja väistellä pelaajan ammuksia ja kranaatteja. Viholliset ja liittolaiset osaavat sekä ajaa että ampua ajoneuvoilla. Ne saattavat myös taistella toisiaan vastaan. Yksinpelissä taistellaan enimmäkseen muukalaisliittouma Covenantia ja loiseliö Floodia vastaan. Covenant-vihollisia on neljää eri tyyppiä. *Eliteillä* on latautuva energiakilpi pelaajan tapaan ja ne ovat vihollisista ketterimpiä. Pienet ja heikot *Gruntit* taistelevat usein suurissa ryhmissä ja pakenevat johtajansa kuoltua. *Jackaleilla* on kädessään kestävä energiakilpi ja toisessa kädessään käsiase. *Hunterit* ovat pelin kestävimpiä ja hitaimpia vihollisia, joilla on heikko kohta selässään.

Floodia on kolmea eri tyyppiä. Pienimmät Floodit, ”itiöt”, ovat heikkoja ja liikkuvat suurissa ryhmissä, minkä lisäksi ne voivat ottaa ruumiita haltuunsa. Floodin haltuunsa ottamat ihmiset ja Elitet ovat aggressiivisia ja osaavat käyttää aseita. Itiöitä sisällään kantavat Floodin muodot räjähtävät kuollessaan vahingoittaen ympärillään olevia. Räjähtäessään ne vapauttavat itiöitä sisältään. Forerunner-rodun rakentamat lentävät Sentinelit ovat immuuneja Floodille ja taistelevat pelaajaa vastaan laseraseellaan.

### Moninpeli
*Halo: Combat Evolvedin* moninpelissä pelaajat keräävät pisteitä pelimuodosta riippuen joko vihollispelaajia tappamalla tai tavoitteita suorittamalla. Kampanjaa voi pelata kahden pelaajan jaetulla ruudulla ja kilpailullista moninpeliä enintään neljän pelaajan jaetulla ruudulla. Moninpeliä voi pelata korkeintaan 16 pelaajaa lähiverkon kautta. Xbox-versio ei virallisesti tue verkon yli tapahtuvaa moninpelaamista, mutta sekin on mahdollista kolmannen osapuolen ohjelmien avulla. Moninpeli on perusmekaniikoiltaan samanlainen kuin yksinpelikin. Kartoille on sijoiteltu aseita, erikoiskykyjä ja terveyspakkauksia, jotka ilmestyvät ennalta määrättyihin sijainteihin säännöllisin väliajoin. Kuoltuaan pelaaja syntyy muutaman sekunnin uudelleen tiettyyn pisteeseen kartalla oman joukkueensa sijainnista riippuen, tai kaikki kaikkia vastaan -pelimuodoissa mahdollisimman turvalliseen paikkaan. Alkuperäisessä Xbox-versiossa on 13 karttaa, joista suuremmille pelaajamäärille suunnitellut kartat sisältävät myös ajoneuvoja.

Moninpelissä on viisi pelimuotoa. *Slayerissa* eli deathmatchissa ensimmäisenä vaaditun tappomäärän saavuttanut osapuoli voittaa. *[[Lipunryöstö#Lipunryöstö videopeleissä|Capture the Flagissa]]* joukkueiden tavoitteena on ryöstää vastustajajoukkueen lippu ja kuljettaa se kartan omaan päähän. *[[Kukkulan kuningas (leikki)|King of the Hillissä]]* eniten aikaa pelin määräämällä alueella viettänyt osapuoli voittaa. *Oddball*-pelimuodossa pisimpään pääkalloa hallussaan pitänyt joukkue tai pelaaja voittaa. *Race* on kilpa-ajopelimuoto, jossa pelaajien tavoitteena on ajaa tarkastuspisteiden läpi. Pelimuotoja on mahdollista muokata usein eri tavoin.

PC-versioon sisällytettiin kuusi lisäkartaa sekä uusia aseita ja ajoneuvoja. Se ei tue jaetun ruudun pelaamista, mutta sisälsi tuen verkkopelaamiselle GameSpy Arcaden kautta. Hiemen ennen GameSpyn sulkemista vuoden 2014 toukokuussa Bungie julkaisi peliin päivityksen, joka siirsi pelinhaun pois GameSpyn palvelimilta ja korjasi muutamia ohjelmointivirheitä. Kyseseessä oli pelin ensimmäinen päivitys lähes viiteen vuoteen.

Gearbox Software julkaisi maaliskuussa 2004 *Halo: Custom Edition* -laajennuksen pelin PC-versioon. *Custom Edition* sisältää ainoastaan moninpelin ja vaatii alkuperäisen pelin toimiakseen. Se mahdollistaa pelaajille omien moninpelikarttojen luonnin ja muokkaamisen Bungien kehittämällä *Halo Editing Kit* -työkalulla. Vuonna 2014 julkaistu **' sisältää kaikki PC-versioon lisätyt aseet, ajoneuvot ja kartat.

== Juoni ==

''Halo: Combat Evolvedin'' juoni sijoittuu 2550-luvulle, jolloin ihmiskunta ja sitä puolustava United Nations Space Command -järjestö ovat häviämässä sodan vihamielistä, avaruusolentojen muodostamaa muukalaisliittoumaa ([[Covenant-liittouma|Covenant]]) vastaan. Pelihahmo on vihreään taisteluhaarniskaan pukeutunut supersotilas Spartan-117 eli Master Chief, oikealta nimeltään John, joka on koulutettu taistelijaksi kuusivuotiaasta asti muun muassa [[geenimanipulaatio]]n, vaativien taisteluharjoitusten ja monimutkaisten joukkuepelien avulla. Peliä edeltävät tapahtumat kerrotaan kirjassa **'.

   
Pelin tarina alkaa, kun Reach-planeetalta muukalaisliittouman joukkojen hyökkäystä pakeneva alus *UNSC Pillar of Autumn* tekee valoa nopeamman hypyn ja ilmestyy salaperäisen, renkaan muotoisen Halo-rengasmaailman lähettyville. Muukalaisliittouma on kuitenkin seurannut pahoin vaurioitunutta *Pillar of Autumnia* ja lähettää joukkojaan vallatakseen aluksen. 

Muukalaisliittouman ja United Nations Space Commandin sotilaiden taistellessa aluksen käytävillä, *Pillar of Autumnia* komentava kapteeni Jacob Keyes käynnistää niin sanotun ”Cole-protokollan” (*Cole Protocol*), jonka tarkoituksena on estää muukalaisliittoumaa saamasta selville Maan sijaintia. Master Chief ja tämän taistelupukuun siirretty luovaan ajatteluun kykenevä tekoäly Cortana pakenevat pelastuskapselin avulla rengasmaailman pinnalle. Myös *Pillar of Autumnin* miehistöä onnistuu pakenemaan pelastuskapseleissa, mutta suurin osa heistä menehtyy kapselien törmätessä maanpintaan. Heti Chiefin saapuessa rengasmaailman pinnalle hän joutuukin aloittamaan UNSC:n henkiinjääneiden sotilaiden pelastamisen Covenantin kynsistä Cortanan koettaessa paikantaa kapteeni Keyesiä.

Samaan aikaan Keyes ohjelmoi *Pillar of Autumnin* iskeytymään rengasmaailmaan, muttei ehdi paeta ajoissa alukselta ja joutuu muukalaisliittouman vangiksi. Hänet viedään liittouman *Truth and Reconciliation*-nimiseen avaruusristeilijään. Master Chief kuitenkin onnistuu hieman myöhemmin tunkeutumaan risteilijään ja pelastamaan kapteenin. Cortana saa samalla selville, että muukalaisliittouma pitää rengasmaailmaa pyhäinjäännöksenä ja kutsuu sitä nimellä ”Halo”. 

Cortanan mukaan Halo on suunnattoman tehokas ase, minkä vuoksi muukalaisliittouma etsii rengasmaailman komentokeskusta. Keyes antaa Master Chiefille tehtäväksi paikantaa Halon komentokeskus ennen liittoumaa. Master Chief hyökkää UNSC-joukkojen kanssa saarelle, jossa Halon karttahuone sijaitsee ja paikantaa Halon komentokeskuksen. Master Chief laskeutuu maanpinnan alle ja hyökkää UNSC:n tuella muukalaisliittouman raskaiden puolustusten läpi ja saapuu lopulta komentokeskukseen. Siellä Cortana kertoo saaneensa selville, että Halolla on jonkinlainen salaisuus, josta Master Chiefin täytyy varoittaa kapteeni Keyesiä. Cortana jää komentokeskukseen.

Master Chief tunkeutuu rakennukseen suon keskelle, jonne Keyes oli saapunut pienen sotilasryhmän kanssa. Pian Master Chiefille paljastuu, että asevarastoksi luultu rakennelma olikin todellisuudessa tutkimuslaitos, jossa pidettiin vankina loiseliötä nimeltään Flood. Flood esiintyy aluksi pienehköinä (noin 45 cm korkeina) itiöinä, mutta joutuessaan kosketuksiin riittävän älykkään ja kookkaan olennon kanssa, itiö tarrautuu uhriinsa kiinni ja joko tappaa sen tai muuttaa sen zombimaiseksi mutantiksi. Floodin tartuttamat oliot ovat kuitenkin vaarallisen älykkäitä, sillä ne kykenevät ampumaan tarkasti ja ottamaan haltuunsa ihmisten ja Covenantin aseita ja laitteita.

Flood leviää nopeasti Halolla tartuttaen lähes kokonaan jäljelle jääneet UNSC:n sotilaat ja huomattavan määrän Covenantin joukkoja. Poistuessaan tutkimuslaitoksesta Master Chief kohtaa suolla merkillisen 343 Guilty Spark -nimisen tekoälyn, joka kertoo olevansa Halon "valvoja". Guilty Spark vie Chiefin maanalaiseen kirjastoon (engl. The Library) etsimään Halon laukaisuun tarvittavaa Indexiä. Kun Index löytyy, Master Chief ja Guilty Spark palaavat takaisin Halon komentokeskukseen, ja tekoäly neuvoo häntä laukaisemaan Halon aseen, joka tuhoaisi Floodin. Juuri ennen kuin Master Chief ehtii aktivoimaan Halon, Cortana ilmestyy ja kertoo hänelle totuuden: Halon ase ei hävitä Floodia, vaan kaikki älylliset elämänmuodot noin 25&nbsp;000 valovuoden säteellä. Näin Flood jäisi ilman ”ravintoa” ja kuolisi hitaasti pois. 

Master Chief ymmärtää, että Halon aktivoiminen tuhoaisi koko ihmiskunnan, ja niinpä hän ja Cortana päättävät tuhota Halon. Master Chief ottaa Cortanan mukaansa ja lähtee komentokeskuksesta. Chief kamppailee tiensä läpi muukalaisliittouman ja Floodin välillä raivoavasta taistelusta ja tuhoaa samalla kolme Halon käynnistämiseen tarvittavaa pulssigeneraattoria.

Cortanan suunnitelman mukaan Halon pinnalle pudonneen *Pillar of Autumnin* fuusioreaktiorien ylikuumeneniminen aiheuttaisi ketjureaktion, joka tuhoaisi koko rengasmaailman. He kuitenkin tarvitsevat fuusioreaktorien aktivointiin kapteeni Keyesin tai hänen hermoimplantit. Cortana etsii Keyesiä ja paikantaa hänet jälleen *Truth and Reconciliation*-alukselta, joka on joutunut Floodin hyökkäyksen kohteeksi. 

Chief tunkeutuu jälleen monilta osin vaurioituneeseen risteilijään ja löytää lopulta taistelun keskeltä kapteeni Keyesin, mutta tämä on muuttunut Floodin tartuttamaksi valtavaksi mutantiksi ja lopulta kuollut. Master Chief lyö nyrkkinsä mutatoituneen Keyesin pään läpi saadakseen hermoimplantit ja pakenee *Pillar of Autumnille*, josta on myöskin tullut Floodin ja muukalaisliittouman välinen taistelukenttä. Rikkoutuneen aluksen komentosillalle saavuttuaan Cortana käynnistää aluksen itsetuhojärjestelmän, mutta 343 Guilty Spark keskeyttää sen suojellakseen Haloa. Master Chief kuitenkin tuhoaa reaktorien jäähdytysjärjestelmän ja pelastautuu tuhoutuvasta aluksesta UNSC:n Longsword-tyypin sotahävittäjällä. Reaktorien räjähdys tuhoaa Halo-renkaan Master Chiefin ja Cortanan paetessa avaruuteen. Vaikka Cortana väittääkin hänen ja Master Chiefin olevan ainoat eloonjääneet, **' -kirjan mukaan myös kersantti Johnson sekä sotamiehet Locklear ja Polaski pelastautuvat tuholta Pelican-pudotusaluksella ja joukko Flood-olioita ''Truth and Reconciliation'' -risteilijällä. 

Pelin lopputekstien jälkeen nähdään lyhyt loppunäytös, joka paljastaa myös 343 Guilty Sparkin selviytyneen Halon räjähdyksestä.


==Vastaanotto==


''Halo: Combat Evolved'' sai erinomaisen vastaanoton kriitikoilta. Sen [[Xbox]]-versiolla on [[Metacritic]]-sivustolla 97 pistettä sadasta, mikä tekee siitä yhden sivuston parhaiten arvostelluimmista peleistä. Peli ylitti miljoonan myydyn kopion rajan vuoden 2002 huhtikuussa tehden siitä nopeimmin myyneen kuudennen konsolisukupolven pelin. Kaiken kaikkiaan ''Halo: Combat Evolvedia'' myytiin lähes kuusi ja puoli miljoonaa kappaletta. ''Xbox.com'' -sivuston mukaan peli on saanut yhteensä 48 palkintoa, mukaan luettuna useita ”vuoden peli” -palkintoja.

''[[Computer and Video Games]]'' -lehden arvostelija Michael Cooper antoi pelille yhdeksän pistettä kymmenestä kehuen erityisesti tekoälyn reagointia pelaajien tekemisiin ja pelin laajoja taisteluita. Hän jäi kaipaamaan karttaa ja piti ympäristöjä liian itseääntoistavia. Täydet pisteet antanut pelilehti ''[[Edge (lehti)|Edge]]'' nosti pelin kaikkien aikojen parhaaksi ammuntapeliksi konsoleilla ohi ''[[Goldeneye 007|Goldeneye 007:n]]''. Edge piti asetasapainoa ensiluokkaisena sekä yksin- että moninpelissä. Verkkosivusto [[IGN]] kutsui pelin ajoneuvoja vallankumouksellisiksi ja [[Teksturointi|tekstuureita]] hyvännäköisiksi. ''[[Game Informer]]'' julisti pelin asettavan uuden riman tuleville ammuntapeleille konsoleilla.

[[Eurogamer]]in John Bye totesi pelin ruudunpäivityksen kärsivän neljän pelaajan [[Jaettu ruutu|jaetulla ruudulla]] pelattaessa, mutta kirjoitti moninpelin toimivan kokonaisuutena hyvin. Byen mielestä kampanjan taso laski puolivälin jälkeen samankaltaisten kenttien vuoksi, mutta paranee jälleen loppua kohti. Bye ei pitänyt mukana kannettavien aseiden määrän rajoittamisesta kahteen. Toisaalta [[GameSpot]]in kriitikko Joe Fielder oli tyytyväinen asemäärän rajoittamisen mukanaan tuomaan strategiseuuteen. [[GameSpy]] kehui tarinaa erinomaiseksi ja kutsui pelin [[Elämäpisteet|terveyspistejärjestelmää]] innovatiiviseksi. Sivusto nosti esiin muutamat tekniset ongelmat suurien taisteluiden keskellä sekä monien muiden arvostelijoiden tapaan itseään toistavan kenttäsuunnittelun.

Noin kaksi vuotta myöhemmin ilmestynyt PC-versio ei saanut yhtä lämmintä vastaanottoa. Sen pistekeskiarvo Metacriticissä on 83 pistettä sadasta 40:een arvosteluun pohjautuen. [[1UP.com|1UP:n]] Tom Pricen mielestä ainoa syy ostaa peli uudestaan PC:lle oli moninpeli; yksinpelissä ei ollut graafisten parannusten ja uuden ohjaustavan lisäksi muita uudistuksia. Moninpelin lisäyksiä kehunut Eurogamerin arvostelija toi esille moninpelin lukuisat muokkausmahdollisuudet. Hän kuitenkin pettyi graafisten uudistusten vähyyteen eikä myöskään suositellut yksinpeliä jo sitä Xboxilla pelanneille.

''Game Informerin'' arvostelun kirjoittanut Andy McNamara ylisti pelin ääniraitaa ja suositteli peliä jokaiselle joka ei ollut sitä jo pelannut. Hän koki pelin huomattavasti helpommaksi hiiriohjauksen mukanaan tuoman tarkkuuden vuoksi. Toisen mielipiteen antanut Adam Biessener totesi moninpelien löytämiseen käytettävän [[GameSpy Arcade]]n olevan huonompi kuin [[Blizzard Entertainment]]in kilpaileva [[Battle.net]], mutta piti peliä muutoin lähes täydellisenä. IGN:n Steve Buttsin mukaan parhaimmat grafiikka-asetukset vaativat hyvin tehokkaan tietokoneen ja hän kutsui peliä kauniiksi. Butts mainitsi arvostelussaan myös lyhyet latausajat ja yhtenä parhaista pitämänään fysiikkamallinnuksen. Ongelmakohtina hän piti jaetun ruudun puutetta ja toistuvia huoneita.

===Palkinnot ja ehdokkuudet===


== Vaikutus ==
Peli oli [[Xbox]]in läpimurtosovellus, jonka sanotaan tehneen [[ensimmäisen persoonan ammuntapeli|ensimmäisen persoonan ammuntapeleistä]] pelattavia pelikonsoleilla. Myös ''[[Call of Duty]]'' -sarjan pelit ovat käyttäneet samaa ohjaustapaa. Pelissä esiintyvät uusiutuvat suojat ja lyöminen ovat myös normaaleja ominaisuuksia myöhemmissä ammuntapeleissä.

== Halo: Combat Evolved – Anniversary ==


**Halo: Combat Evolved – Anniversary** (tai **Halo: CEA** tai pelkästään **Halo: Anniversary*') on [[343 Industries]]in kehittämä uusi versio alkuperäisestä *Halo: Combat Evolvedista*. Peli sisältää lisäkarttoja *Halo: Reachin* verkkopeliin, [[Kinect]]-tuen ja [[Master Chief]]ille uudistetun Mjolnir Mark V -haarniskan. Peli julkaistiin 15. marraskuuta 2011, tasan kymmenen vuotta alkuperäisen pelin julkaisun jälkeen. Pelissä on kaksi eri pelimoottoria: Bungien alkuperäinen mahdollistaa pelaamisen ja 343 Industriesin pelimoottori uudistetut grafiikat. Pelaaja voi missä vaiheessa tahansa vaihtaa alkuperäisen ja uudistetun version välillä. Pelissä ei ole varsinaista omaa verkkopeliä, mutta mukana tulee *Halo: Reachiin* muun muassa uusia versioita alkuperäisen *Halo: Combat Evolvedin* ja *Halo 2:n* moninpelikentistä. Lisäksi *Halo: Reachin* verkkopeliin tulee lisäominaisuuksia, jolla pyritään muokkaamaan verkkopeliä paremmin alkuperäistä *Haloa* kuvaavaksi.



==Lähteet==


== Aiheesta muualla ==
* 
* [http://www.bungie.net/Projects/Halo/ Bungien virallinen *Halo: Combat Evolved'' sivusto] 
* Halo Waypoint 
* Halopedia 
* halo.bungie.org (fanisivu)